ΓΡΑΠΤΗ ΕΡΩΤΗΣΗ E-0687/01

υποβολή: Daniel Varela Suanzes-Carpegna (PPE-DE) προς την Επιτροπή

(8 Μαρτίου 2001)

Θέμα: Η αλιευτική βιομηχανία της ΕΕ και η συμβολή της για την καταπολέμηση της φτώχειας στον κόσμο

Η Ευρωπαϊκή Επιτροπή, στην ανακοίνωσή της προς το Συμβούλιο και το Ευρωπαϊκό Κοινοβούλιο αλιευτική βιομηχανία και μείωση της φτώχειας(1), αναγνωρίζει την τεράστια σημασία της αλιευτικής βιομηχανίας της ΕΕ για τις κοινωνίες των αναπτυσσόμενων χωρών. Συγκεκριμένα, η Ευρωπαϊκή Επιτροπή επισημαίνει ότι: η αλιευτική βιομηχανία έχει μεγάλη σημασία για τις αναπτυσσόμενες χώρες. Τα ψάρια εκτρέφονται, αλιεύονται, πωλούνται μεταποιούνται και καταναλώνονται και σε κάθε στάδιο της διαδικασίαςπάρχει οικονομική και κοινωνική προστιθέμενη αξία από την οποία μπορούν να επωφεληθούν οι αναπτυσσόμενες χώρες. Η προσέγγιση της αλιευτικής βιομηχανίας από την άποψη της αναπτυξιακής πολιτικής παρέχει σημαντικές δυνατότητες για την καταπολέμηση της φτώχειας. Συνεπώς, έχει μεγάλη σημασία, από αναπτυξιακή άποψη, η αλληλεπίδραση μεταξύ των αναπτυγμένων και των αναπτυσσόμενων χωρών σε αυτόν τον τομέα. Η σημασία του τομέα της αλιείας για τις αναπτυσσόμενες χώρες είναι επαρκώς τεκμηριωμένη. Περισσότερα από 150 εκατ. απόρων στον κόσμο εξαρτώνται την αλιεία. Ο εν λόγω τομέας δημιουργεί θέσεις απασχόλησης όσον αφορά την αλιεία, εκφόρτωση, μεταποίηση, διανομή καθώς και την κατασκευή και τη συντήρηση αλιευτικών σκαφών. Στις αναπτυσσόμενες χώρες, 19 %, κατά μέσο όρο της κατανάλωσης ζωικών πρωτεϊνώντα καλύπτεται από τα ψάρια. Σε μεγάλο αριθμό φτωχών χωρών, όπου το εν λόγω ποσοστόπερβαίνει το 25 %, η συμβολή της αλιείας στην επισιτιστική ασφάλεια και τηνγεία είναι θεμελιώδους σημασίας.

1. Μπορεί να αναφέρει η Επιτροπή το ύψος της οικονομικής συμβολής της ΕΕ στην Πολιτική Συνεργασίας για την Ανάπτυξη κατά την περίοδο 1994-1999 και την προβλεπόμενη για την περίοδο 2000-2006, προσδιορίζοντας την προέλευση των πιστώσεων και το πλαίσιο των συμφωνιών βάσει των οποίων χορηγείται;

2. Μπορεί η Επιτροπή να αναφέρει συγκεκριμένα στοιχεία σχετικά με την σημαντική συμβολή της Αναπτυξιακής Πολιτικής της ΕΕ, και επίσης σχετικά με τη μείωση της φτώχειας στις ολιγότερο ανεπτυγμένες χώρες, τις θέσεις του προϋπολογισμού της ΕΕ που αφορούν τον τομέα της αλιείας κατά την περίοδο 1994-1999 καθώς και την προβλεπόμενη συνεισφορά για την περίοδο 2000-2006;

(1) COM(2000)724 της 8.11.2000).

Απάντηση του κ. Nielson Εξ ονόματος της Επιτροπής

(14 Μαΐου 2001)

Λόγω του πολύπλοκου χαρακτήρα των θεμάτων που έχουν σχέση με τους ωκεανούς, τις θάλασσες και την αλιεία γενικότερα, που αντιμετωπίζονται ως αναπόσπαστο τμήμα ευρύτερων προγραμμάτων από ειδικά σχέδια ή προγράμματα είναι πολύ δύσκολο να καθοριστεί το ακριβές ποσό του προϋπολογισμού που διατίθεται για δράσεις ανάπτυξης της αλιείας. Δύο έγγραφα συμπληρώνουν τις πληροφορίες αυτές και παρέχουν

λεπτομέρειες για το συνολικό προϋπολογισμό που διατίθεται για τη συνεργασία γενικά και για τον τομέα της αλιείας ειδκότερα: Το έγγραφο για τα Προγράμματα εξωτερικής συνεργασίας της Ευρωπαϊκής Κοινότητας(1) αναφέρεται στη φύση των προγραμμάτων εξωτερικής συνεργασίας της Κοινότητας και περιλαμβάνει στοιχεία για την κατανομή της κοινοτικής συνεργασίας ανά περιοχές και ανά τομείς κατά την περίοδο 1986-1989. Το έγγραφο InfoFinance 1999(2) παρέχει πληροφορίες για την ανά τομείς κατανομή της κοινοτικής βοήθειας στο πλαίσιο του προϋπολογισμού και του Ευρωπαϊκού Ταμείου Ανάπτυξης (ΕΤΑ) κατά την περίοδο 1998-1999.

Από εξαιρετικά συνθετική ανάλυση συνάγεται ότι ο τομέας της αλιείας έλαβε πιστώσεις από όλα τα μέσα χρηματοδότησης της συνεργασίας ύψους 268 εκατομμυρίων ευρώ κατά την περίοδο 1986-1998 δηλαδή 22 εκατομμύρια ευρώ κατά μέσο όρο ετησίως (0,3 % των συνολικών πιστώσεων που χορηγούνται για το σύνολο της εξωτερικής συνεργασίας). Η Επιτροπή δεν είναι σε θέση να παράσχει πληροφορίες για τη συνεισφορά που προβλέπεται για το σύνολο της περιόδου 2000-2006, επειδή η κατανομή της κοινοτικής βοήθειας θα εξαρτηθεί τόσο από τους στόχους της κοινοτικής πολιτικής όσο και από τα αιτήματα που θαποβληθούν από τις αναπτυσσόμενες χώρες εταίρους.

Εκτός από τα μέσα χρηματοδότησης της ανάπτυξης, ένα τμήμα των ποσών που διατίθενται στο πλαίσιο των συμφωνιών αλιείας με τις αναπτυσσόμενες χώρες πρόκειται να διατεθεί από την Επιτροπή για τη στήριξη της ανάπτυξης των τομέων αλιείας αυτών. Όσον αφορά τις χώρες ΑΚΕ, η χρηματοδοτική συμμετοχή για συγκεκριμένες δράσεις μπορεί να φθάσει από 30 % έως 60 % του συνολικού ποσού που διατίθεται για κάθε μια από τις συμφωνίες αλιείας.

(1) ISBN 92-828-8666-2.

(2) ISSN 1012-2184.